จงเสนอไอเดียทำไม ลงทุน Lego ให้ผลตอบแทนดีกว่าทอง
Victoria Dobrynskaya ศาสตราจารย์ดัานเศรษฐศาสตร์ และการเงิน จาก Higher School of Economics ในประเทศรัสเซีย ตีพิมพ์งานงานวิจัย Lego: The Toy of Smart Investors ในวารสารวิจัย Research in International Business and Finance ระบุว่า Lego ชุดที่เลิกผลิตแล้ว จะมีราคาขายต่อเพิ่ม 11%/ปี

งานวิจัยดังกล่าวจะตีพิมพ์ในเดือน ม.ค. 2022 และตัวเลขมูลค่าเติบโตจะสูงกว่า ทอง และหุ้นใหญ่ เป็นต้น งานวิจัยนี้ศึกษาจากชุด Lego สภาพใหม่ ไม่เคยแกะกล่อง หรือหีบห่อ ระหว่างปี 1987-2015 โดยนำราคาป้ายในช่วงแรกที่จำหน่ายเทียบกับราคาขายต่อในปัจจุบัน และนำมาเปรียบเทียบกับมูลค่าการเติบโตในการลงทุนสินทรัพย์อื่น ๆ

“หลายคนยังติดอยู่กับการลงทุนสินทรัพย์เดิม ๆ เช่น เพชรพลอย, ของเก่า หรืองานศิลปะ แต่รู้หรือไม่ ยังมีทางเลือกอื่น ๆ เช่น Collectible Toys หรือของเล่นสะสม และหากเจาะไปที่ Lego จะพบว่าการซื้อขายในตลาดขายต่อจำนวนมาก และยังไม่เป็นที่รู้จักในหมู่นักลงทุนมากนัก”

ทั้งนี้การลงทุน Lego ชุดที่เลิกผลิตแล้ว Victoria Dobrynskaya เปิดเผยถึง 3 ข้อแนะนำดังนี้


1.  ผู้ลงทุนต้องรับความเสี่ยงได้ว่า Lego ชุดที่เลิกผลิตแล้วจะมีราคาขายตั้งแต่น้อยกว่าราคาป้าย 50% จนถึงมากกว่าราคาป้าย 600% และต้องใช้เวลา 2-3 ปีหลังจาก Lego ชุดดังกล่าวเลิกผลิต ถึงจะเริ่มให้ผลตอบแทน

2. Lego ชุดขนาดเล็ก กับชุดขนาดใหญ่ ราคาจะเติบโตมากกว่าชุดขนาดกลาง และ Lego ชุดที่มาจากภาพยนตร์, เทศกาล หรืออาคารต่าง ๆ จะมีราคาเติบโตมากกว่าปกติ เช่น Lego ชุด Millennium Falcon เป็นต้น

3. การลงทุนใน Lego ชุดที่เลิกผลิต ปัจจุบันมีกลุ่มผู้ชื่นชอบ Lego ครองตลาด และพร้อมเก็งกำไรเมื่อพวกเขาเห็นว่า Lego ชุดที่พึ่งเปิดตัวจะมีมูลค่าสูงขึ้นในอนาคต ทำให้นักลงทุนรายใหม่ต้องเข้ามาแข่งขันกับพวกเขา
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน